Απόφαση αριθ. 7/2001 του Συμβουλίου Σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου

της 2ας Οκτωβρίου 2001

σχετικά με τη βελτίωση των εμπορικών διακανονισμών που προβλέπονται για τα μεταποιημένα γεωργικά προϊόντα του πρωτοκόλλου αριθ. 2 της Ευρωπαϊκής συμφωνίας

(2002/102/ΕΚ)

ΤΟ ΣΥΜΒΟΥΛΙΟ ΣΥΝΔΕΣΗΣ,

Έχοντας υπόψη την Ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λετονίας, αφετέρου(1), και ιδίως τα άρθρα 1 και 2 του πρωτοκόλλου αριθ. 2,(2)

Εκτιμώντας τα ακόλουθα:

(1) Το πρωτόκολλο αριθ. 2 θεσπίζει τους εμπορικούς διακανονισμούς για τα μεταποιημένα γεωργικά προϊόντα μεταξύ της Κοινότητας και της Λετονίας.

(2) Βάσει του άρθρου 1 παράγραφος 2 του πρωτοκόλλου αριθ. 2, το Συμβούλιο Σύνδεσης αποφασίζει, ιδίως, για οποιαδήποτε τροποποίηση των δασμών που αναφέρονται στα παραρτήματα Ι και ΙΙ του πρωτοκόλλου, καθώς και για την αύξηση ή την κατάργηση των δασμολογικών ποσοστώσεων που αναφέρονται σ' αυτά.

(3) Βάσει του άρθρου 2, δεύτερη περίπτωση του πρωτοκόλλου αριθ. 2, το Συμβούλιο Σύνδεσης μπορεί επίσης να αποφασίσει ότι, οι ισχύοντες δασμοί μπορούν να μειωθούν κατόπιν μειώσεων που προκύπτουν από αμοιβαίες παραχωρήσεις που αφορούν τα μεταποιημένα γεωργικά προϊόντα.

(4) Οι ετήσιες ποσοστώσεις που προβλέπονται στα παραρτήματα I και ΙΙ της παρούσας απόφασης, θα πρέπει να ανοιχθούν για το έτος 2001. Δεδομένου ότι οι εν λόγω ετήσιες ποσοστώσεις μπορούν να ανοιχθούν μόνο μετά την 1η Ιανουαρίου 2001, σε ημερομηνία που θα καθοριστεί, θα πρέπει να μειωθούν σε βάση pro rata σύμφωνα με το ήδη διανυθέν χρονικό διάστημα,

ΑΠΟΦΑΣΙΖΕΙ:

Άρθρο 1

Τα παραρτήματα I και II του πρωτοκόλλου αριθ. 2 για το εμπόριο μεταποιημένων γεωργικών προϊόντων μεταξύ της Κοινότητας και της Λετονίας, αντικαθίστανται από τα παραρτήματα I και II τα οποία περιέχονται στο παράρτημα της παρούσας απόφασης.

Άρθρο 2

Οι ετήσιες ποσοστώσεις για το 2001, οι οποίες προβλέπονται στα παραρτήματα Ι και ΙΙ τα οποία περιέχονται στο παράρτημα της παρούσας απόφασης, μειώνονται σε βάση pro rata, λαμβάνοντας υπόψη το χρονικό διάστημα που έχει ήδη παρέλθει, υπολογιζόμενο σε ακέραιους μήνες.

Άρθρο 3

Η παρούσα απόφαση αρχίζει να ισχύει την πρώτη ημέρα του δεύτερου μήνα που έπεται εκείνου της υιοθέτησής της.

Βρυξέλλες, 2 Οκτωβρίου 2001.

Για το Συμβούλιο Σύνδεσης

Ο Πρόεδρος

I. Berzins

(1) ΕΕ L 26 της 2.2.1998, σ. 3.

(2) ΕΕ L 317 της 10.12.1999, σ. 33.

ΠΑΡΑΡΤΗΜΑ

"ΠΑΡΑΡΤΗΜΑ I

Πίνακας 1

Ποσοστώσεις που επιβάλλονται κατά την εισαγωγή στην Κοινότητα εμπορευμάτων, καταγωγής Λετονίας

>ΘΕΣΗ ΠΙΝΑΚΑ>

Πίνακας 2

Δασμοί που επιβάλλονται κατά την εισαγωγή στην Κοινότητα εμπορευμάτων, καταγωγής ΛετονίαςΣημείωση:

Οι δασμοί που παρατίθενται στον παρόντα πίνακα μειώνονται κατά 10 %. Τα ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών (AD S/ZR και AD F/MR), που επιβάλλονται κατά την εισαγωγή στην Κοινότητα των εμπορευμάτων που απαριθμούνται στον παρόντα πίνακα, είναι αυτά που αναγράφονται στον πίνακα 2 β) (από 1.7.2000) του παραρτήματος 1 του κανονισμού (ΕΚ) αριθ. 2204/1999, της 12ης Οκτωβρίου 1999 (ΕΕ L 278 της 28.10.1999, σ. 775-787) ((Το τελικό ποσοστό του προτιμησιακού δασμού, που υπολογίζεται σύμφωνα με την παρούσα σημείωση, στρογγυλεύεται προς τα κάτω, στην πρώτη δεκαδική μονάδα, εξαιρέσει των δασμών που εκφράζονται σε "EAR", "AD S/ZR" και "AD F/MR" στον παρόντα πίνακα, που στρογγυλεύονται προς τα κάτω, στη δεύτερη δεκαδική μονάδα.))

>ΘΕΣΗ ΠΙΝΑΚΑ>

Πίνακας 3

Βασικά ποσά που λαμβάνονται υπόψη κατά τον υπολογισμό των μειωμένων γεωργικών στοιχείων (EAR) και των πρόσθετων δασμών που ισχύουν για την εισαγωγή στην Κοινότητα των εμπορευμάτων που απαριθμούνται στον πίνακα 2

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

Πίνακας 1

Ποσοστώσεις που επιβάλλονται κατά την εισαγωγή στη Λετονία εμπορευμάτων, καταγωγής Κοινότητας

>ΘΕΣΗ ΠΙΝΑΚΑ>

Πίνακας 2

Δασμοί που επιβάλλονται κατά την εισαγωγή στη Λετονία εμπορευμάτων, καταγωγής ΚοινότηταςΣημείωση:

Οι δασμοί είναι μηδενικοί κατά την εισαγωγή στη Λετονία μεταποιημένων γεωργικών προϊόντων, καταγωγής Κοινότητας, τα οποία εμπίπτουν στο πεδίο εφαρμογής του κανονισμού (ΕΚ) αριθ. 3448/93, όπως τροποποιήθηκε, και τα οποία δεν απαριθμούνται στον παρόντα πίνακα.

>ΘΕΣΗ ΠΙΝΑΚΑ>"